《效古诗》
南北朝·袁淑

谇此倦游士，本家自辽东。昔隶李将军，十载事西戎。

结车高阙李，极望见云中。四面各千里，从横起岩风。

寒燠岂如节，霜雨多异同。夕寐北河阴，梦还甘泉宫。

勤役未云已，壮年徒为空。乃知古时人，所以悲转蓬。

作者简介：（408—453）南朝宋陈郡阳夏人，字阳源。袁湛侄。博涉多通，好属文，不为章句之学。为彭城王刘义康司徒祭酒。宋文帝元嘉中，累迁尚书吏部郎，太子左卫率。太子刘劭将弑文帝，淑不从，被害。